ועדת הכספים, כנסת 20, פרוטוקול מספר 998, 2018-03-11 11:40

משה גפני: השוואת זכויות לאלמנות ולאלמנים של ניצולי שואה לפי חוק ההטבות לניצולי שואה, ולפי חוק נכי רדיפות הנאצים, ומענק לניצולי שואה שזכאים לפי חוק ה-BEG.

משה גפני: אנחנו ביקשנו בישיבה הקודמת – מי נמצא מהאוצר?

אחמד טיבי: לפני זה, לפרוטוקול.

משה גפני: בבקשה.

אחמד טיבי: לפרוטוקול.

אחמד טיבי: אני לא יודע מי זה הגאון שחשב על בחירות לקראת סוף יוני.

אחמד טיבי: חודש רמדאן זה בסוף מאי עד אמצע יוני.

אחמד טיבי: כלומר, אין קמפיין בחירות, אי אפשר לעבוד.

אחמד טיבי: ולכן אסור לחשוב על זה.

<קריאה: בגלל זה אנחנו צריכים את זה - - -

משה גפני: אסור לחשוב על בחירות ביוני?

אחמד טיבי: אסור לחשוב.

מיקי לוי: גם לא בקיץ.

מיקי לוי: ואז החרדים אומרים: גם לא בחגים.

אחמד טיבי: או לפני רמדאן או אחרי רמדאן.

אחמד טיבי: אנחנו רוצים שהממשלה הזאת תסיים את חייה מהר, אבל לא ברמדאן.

אלעזר שטרן: אחמד, אפשר לנהור לקלפיות גם בליל הרמדאן.

אלעזר שטרן: הרמדאן נגמר בשקיעת החמה, הקלפיות נסגרות ב-23:00.

<זאב קם: תגובתך.

משה גפני: תגיד לי, אני פה עובד בשירות התגובות?

אחמד טיבי: לא, אבל הוא מתכוון שהתגובה שלך נדרשת.

משה גפני: מה שחבר הכנסת טיבי אומר, על פי רוב הוא אומר דברים חכמים.

משה גפני: טוב.

אלעזר שטרן: זה שלושת השבועות, תענה לו.

משה גפני: אני לא רוצה לענות.

משה גפני: אתה יודע שאני לא רוצה לענות.

אלעזר שטרן: תגיד לו: שלושת השבועות.

משה גפני: השוואת זכויות לאלמנות ולאלמנים.

משה גפני: אנחנו ביקשנו - - -

אחמד טיבי: אגב, שימו לב, יש גם מונדיאל.

משה גפני: בואו, רבותיי.

<קריאה: או, זה טיעון, מונדיאל.

אלעזר שטרן: תסתכל על התאריך העברי.

אלעזר שטרן: גפני, כמה זה ה-26 ביוני?

משה גפני: אנחנו ביקשנו שני דברים במהלך הדיונים הקודמים.

משה גפני: אנחנו ביקשנו להוסיף לחוק של מענק עבודה להוסיף שני נושאים שקשורים לניצולי השואה, בעקבות דיונים ארוכים שהתקיימו כאן בנושאים הללו.

משה גפני: האחד זה הנושא של האלמנות.

משה גפני: משנת 2011 התברר שהשאירים שלהם אינם זכאים למענק, בניגוד לאלה שהם בשנים מאוחרות יותר.

משה גפני: אנחנו ביקשנו להכליל גם את אלה שהם משנת 2011 שאירים, בין אם זה הבעל ובין אם זה האישה.

משה גפני: ואנחנו ביקשנו להוסיף גם את ההטבות של זכאי חוק ה-BEG, הרנטה הגרמנית, שבישראל ניצולי השואה קיבלו את ההטבות, גם בגלל הגיל שגדל וגם בגלל הנושא הזה, שאנחנו היטבנו עם הניצולים וזה לא קרה ברנטה הגרמנית.

משה גפני: הוזמן לכאן, והוא השתתף בדיון, השגריר הגרמני, שגילה אהדה לעניין הזה כאן בדיון.

משה גפני: והיה צריך שממשלת גרמניה תתכנס, וממשלת גרמניה באמת התכנסה בשבוע שעבר.

משה גפני: אבל זה ייקח זמן, ככל הנראה, גם אם יגיעו להחלטה, וכנראה יגיעו להחלטה של לעזור למקבלי הרנטה הגרמנית, זה ייקח זמן.

משה גפני: ואנחנו מבקשים שממשלת ישראל תאפשר את תשלום התוספות הללו, שאלה תוספות קיומיות לניצולי השואה, שהם גם נמצאים בקו הראשון של אלו שנפגעו בשואה באירופה.

משה גפני: ואנחנו מבקשים שממשלת ישראל תשתתף ב-60 מיליון שקל בעניין הזה, כדי לאפשר תשלום במשך הזמן, עד שממשלת גרמניה תקבל החלטה, והיא ככל הנראה תקבל החלטה.

משה גפני: אם היא תקבל החלטה הכסף יוחזר לממשלת ישראל.

משה גפני: אי אפשר להמתין עם ניצולי השואה, מקבלי הרנטה הגרמנית, אי אפשר להמתין עוד, וצריך להיכנס לעניין.

משה גפני: כמו שממשלת ישראל, ייאמר לשבחה, נכנסה לעניין הזה כאשר היה צריך לתת הטבות שלא היו בעבר לניצולי השואה שמקבלים את התמיכה ממשלת ישראל.

משה גפני: ואני מבקש את התשובה של הממשלה לעניין הזה.

משה גפני: אם כן, אנחנו נעשה רוויזיה על מענק עבודה, ואנחנו נכניס את זה בחוק שנביא למליאת הכנסת.

משה גפני: בבקשה, מי משיב?

<יעל אגמון: יעל אגמון ממשרד האוצר, אגף תקציבים.

<יעל אגמון: לנושא המענק למקבלי הרנטה הגרמנית, אני אגיד שהוא לא נלקח בחשבון במסגרת הצעת התקציב.

<יעל אגמון: והנושא הזה גם לא נלקח בחשבון במסגרת ההחלטה לקיצוץ רוחבי שהתקבלה ממש לפני כמה דקות בממשלה.

<יעל אגמון: לכן כרגע אין תקציב עבורו.

משה גפני: למה אין?

<יעל אגמון: למענק כרגע אין תקציב.

<יעל אגמון: כרגע לא הוקצה במסגרת החלטת הממשלה הנוספת תקציב לנושא הזה.

מיקי לוי: לא הבנתי למה.

אלעזר שטרן: למה זה לא נלקח בחשבון?

אלעזר שטרן: יעל, למה זה לא נלקח בחשבון.

<מרדכי הראלי: צריך לחכות עד שימותו - - -

מיקי לוי: אני אצביע נגד כל – ואני הולך להגיש רוויזיות ועניינים ובלגן.

משה גפני: רגע, שנייה.

מיקי לוי: יש גבול למה שאנחנו יכולים.

משה גפני: לא הבנתי.

משה גפני: לגבי האלמנות מה?

<יעל אגמון: לגבי האלמנות יש תקציב, זה נלקח בחשבון בהחלטת הממשלה שעברה היום.

משה גפני: 90 מיליון.

<יעל אגמון: כן.

<יעל אגמון: יש לזה תקציב.

<יעל אגמון: מלבד הערות נוסח קלות שיש לנו זה בסדר.

<יעל אגמון: לגבי ה-BEG – הדבר לא נלקח בחשבון במסגרת החלטת הממשלה שהעברנו.

מיקי לוי: כמה כסף?

<יעל אגמון: האלמנות זה 90 מיליון.

<יעל אגמון: ה-BEG זה עוד 60 מיליון.

אלעזר שטרן: מה זה אלמנות?

<יעל אגמון: זה השוואת תנאים של אלמנות, שבני זוגן - - -

משה גפני: שיקבלו על שאירים משנת 2011.

<גליה מאיר אריכא: אלה שנפטרו - - - 2011 מקבלים מענק רבעוני ולא קצבה חודשית.

<גליה מאיר אריכא: והחוק הזה מבקש להשוות - - -

<קריאה: להשוות אותם.

<גליה מאיר אריכא: שגם יקבלו קצבה חודשית.

אלעזר שטרן: וזה כולל את ה-BEG או לא?

<גליה מאיר אריכא: לא, לא.

<גליה מאיר אריכא: זה רק אלמנות.

אלעזר שטרן: בסדר.

אלעזר שטרן: אז לא הקשבת למה שאמר יושב-ראש הוועדה?

אלעזר שטרן: לא, את לא מקשיבה לו כנראה כבר הרבה זמן, בגלל שהוא דיבר על זה עם האוצר, שפתאום לא הכנסתם את זה.

אלעזר שטרן: אני שמעתי, ואני לא נמצא פה בכל הוועדות, אבל אני שמעתי את יושב-ראש הוועדה מדבר על זה לפני כמעט חצי שנה.

משה גפני: אלעזר, שנייה.

משה גפני: הסיפור הוא כזה: אנחנו מדברים איתם הרבה זמן, הוועדה מדברת על העניין הזה.

משה גפני: אני דיברתי איתם בשבוע שעבר, והם אמרו לי שהם מסכימים לגבי האלמנות, שהשאירים יקבלו גם משנת 2011 ולא תהיה אפליה בין ניצולי השואה אחורנית.

<דבורה וינשטיין: לפני 2011.

משה גפני: כן, זה נקרא החוק שלך.

<דבורה וינשטיין: כן.

משה גפני: וזה הם הודיעו שהם מסכימים.

משה גפני: והיא עכשיו אומרת שהם גם העבירו את זה בהחלטת הממשלה, בעניין הזה של - -

אלעזר שטרן: קיצוץ רוחבי.

משה גפני: - - האלמנות.

משה גפני: אלמנות זה אלמנים זה דינם שווה.

מיקי לוי: זה אומר שיש תקציב לעניין.

משה גפני: לעניין יש תקציב – 90 מיליון שקל.

משה גפני: יש את הנושא של ה-BEG.

משה גפני: אני לא מתכוון לוותר על העניין הזה.

מיקי לוי: הוא ביקש באופן אישי.

משה גפני: כן, כן.

אלעזר שטרן: הוא ביקש את זה לפני כמה חודשים.

משה גפני: כן.

משה גפני: ה-BEG אמר לי – אני לא רוצה להזכיר שמות, מכיוון שאני מדבר על האגף כאגף – הוא אמר שהוא ימצא לזה מקור.

משה גפני: עכשיו, אם המקור שהוא ימצא לזה הוא מקור שאנחנו לא מסכימים לו, אז הוא לא מצא מקור.

משה גפני: מקור הפירוש הוא כסף פנוי, מדובר על 60 מיליון שקל.

משה גפני: כל יום שעובר זה נהיה פחות.

משה גפני: זה כתם מוסרי גם על הכנסת וגם על הממשלה.

משה גפני: אז אם אתם אומרים לי שהיום הוא ישב איתי, ונראה לנסות להגיע ולבדוק מה המקור – בסדר.

משה גפני: אבל אם לא, אז - - -

<יעל אגמון: אני מניחה שזה מה שיקרה.

<יעל אגמון: הם עכשיו בממשלה, אני מניחה שהם יסיימו שם ויגיעו הנה.

<יעל אגמון: אבל כרגע לאלמנות יש מקור, ל-BEG אין מקור.

<יעל אגמון: זה כרגע המצב.

<מרדכי הראלי: זו התשובה הסופית?

משה גפני: לא, לא, לא.

משה גפני: מה צריך לעשות בחוק?

<שגית אפיק: נקריא את האלמנות?

משה גפני: לא, יש לי גם את הרוויזיה.

<שגית אפיק: בוא נקריא - - -

משה גפני: אוקיי.

משה גפני: אז תקריאי, בבקשה.

אלעזר שטרן: גפני, אבל מה יוצא לנו מזה שאתה עושה את זה ככה?

משה גפני: זה נכנס בחוק.

אלעזר שטרן: אני מבין.

<שגית אפיק: לפחות את התיקון ביחס לאלמנות נכניס כרגע.

מיקי לוי: נכון.

מיקי לוי: זה הישג חלקי מה שנקרא.

משה גפני: אבל זה הישג.

מיקי לוי: זה הישג, אין לי טענה.

<שגית אפיק: צריך לפחות את זה להכניס.

משה גפני: אלעזר, אנחנו יכולים לא להקריא.

מיקי לוי: לא, נתקדם.

אלעזר שטרן: אבל למה שלא – אם יש כסף - - -

משה גפני: מה פירוש אם יש כסף?

משה גפני: אני בעד.

משה גפני: מה זה בעד, אני נלחם כמו אני לא יודע מה.

אלעזר שטרן: לא, שנייה אחת, אני יודע שאתה בעד.

<שגית אפיק: אתה מציע לחלק את ה-90 מיליון.

אלעזר שטרן: נגיד.

אלעזר שטרן: אני לא יודע.

<שגית אפיק: אני אגיד לך למה הם מסכימים לתת את ההשוואה לאלמנות.

<שגית אפיק: כיוון שהפסיקה של בג"ץ - - -

משה גפני: לא, לא צריך - - -

<שגית אפיק: לא, צריך לתת את כל הסכום.

<שגית אפיק: זה ההסבר.

משה גפני: כן, ההסבר הוא שצריך לתת את כל סכום.

מיקי לוי: היא לא יכולה לפצל, בקיצור.

אלעזר שטרן: אבל, שגית, אני אשאל שאלה על זה.

מיקי לוי: תגידי בלי להזכיר הכול – משפטית אי אפשר לפצל, בקיצור.

משה גפני: מה ששגית הולכת להגיד זה שהם יודעים שעלול להיות בג"ץ.

משה גפני: הרי אמרנו את זה פה בדיונים.

<דבורה וינשטיין: כן, כן, אני בדרך לבג"ץ.

<דבורה וינשטיין: כן, כן.

אלעזר שטרן: כל הכבוד.

אלעזר שטרן: אבל אני רוצה לשאול אותך שאלה אחרת, גפני.

אלעזר שטרן: נגיד, מה ה-case לבג"ץ?

משה גפני: השוואה.

אלעזר שטרן: אוקיי, אז אני אשאל אותך שאלה, את אותו דבר: אם יש פה ניצולי שואה, שעכשיו עזוב את הסכום, הרי לא מדובר כרגע על גובה הסכום, שניצול שואה אחד – האלמנה מקבלת, וניצול שואה אחר – האלמנה לא מקבלת, לא משנה מאיפה שהוא מקבל, איך המדינה יכולה להיות אדישה לזה?

משה גפני: היא לא.

משה גפני: הינה, היא מסכימה למה שדרשנו.

אלעזר שטרן: היא לא מסכימה.

אלעזר שטרן: אתה לא מבין מה אני אומר לך.

<שגית אפיק: היא לא מסכימה ל-BEG.

אלעזר שטרן: אתה לא מבין מה אני אומר.

משה גפני: שאלת על ה-BEG?

אלעזר שטרן: לא, אבל עזוב רגע את ה-BEG.

אלעזר שטרן: תוציא רגע את ה-BEG.

אלעזר שטרן: יש שתי אלמנות במדינת ישראל, אחת מקבלת ממדינת ישראל ואחת מקבלת מגרמניה, לצורך העניין.

אלעזר שטרן: איך הממשלה יכולה לעשות – היא יודעת שהיא לא מקבלת מגרמניה – איך הממשלה יכולה לעשות את ההבדל הזה?

משה גפני: אני חושב שהיא לא יכולה.

אלעזר שטרן: נכון.

אלעזר שטרן: אבל אני שואל: עכשיו העמדת בג"ץ.

אלעזר שטרן: אז יכול להיות שפה יש מישהי - - -

משה גפני: הרי זו השערה שלנו.

משה גפני: מה ששגית הלכה להגיד זה השערה, שהיא השערה מבוססת.

אלעזר שטרן: אז עכשיו בוא נשאל את משרד האוצר.

אלעזר שטרן: יעל, חוץ מהתשובות הפורמליות האלה שהבנו אותן, אני שואל אותך, יעל: יש אלמנה אחת שבאה מצרפת, מטריפולי, לא יודע מאיפה, השוו לה את זה עכשיו.

אלעזר שטרן: יש אלמנה אחת שבאה ממאוטהאוזן.

<יעל אגמון: אבל ב-BEG אנחנו לא מדברים על שאירים.

<קריאה: BEG זה גם שאירים.

אלעזר שטרן: אני לא יודע מה זה BEG.

אלעזר שטרן: לא יודע, אין לי מושג מה זה BEG.

אלעזר שטרן: אני שואל שאלה פשוטה: יש שתי ניצולות שואה אלמנות, חלק ממשלת גרמניה עושה טוב, בחלק ממה שהמדינה נותנת – נותנת להן.

אלעזר שטרן: החליטה מדינת ישראל עכשיו שהאלמנות מקבלות.

אלעזר שטרן: נגיד שאין דיון עכשיו על התגמול החודשי.

אלעזר שטרן: התגמול החודשי – הם מקבלים מגרמניה, הם כאן.

אלעזר שטרן: החליטה ממשלת ישראל עכשיו שהיא גם נותנת לאלמנות, ביודעה שממשלת גרמניה לא נותנת לאלמנות.

אלעזר שטרן: איך הממשלה יכולה לעשות דבר כזה?

אלעזר שטרן: אני שואל את זה: איך היא יכולה להפלות בין דם לדם?

<יעל אגמון: תראה, זו שאלה משפטית, אני לא משפטנית.

אלעזר שטרן: לא, סליחה, לפני שיש שאלה משפטית זאת שאלה ערכית.

<נועה בלכר אורנשטיין: סליחה, זו שאלה ערכית.

<שגית אפיק: אוקיי.

<שגית אפיק: אז משרד הרווחה?

<גליה מאיר אריכא: מבחינה משפטית אין חיוב חוקי.

<גליה מאיר אריכא: אלה הסדרים משפטיים.

אלעזר שטרן: אין חוקי, עכשיו עושים את החוק.

אלעזר שטרן: עכשיו עושים את החוק, זה מה שעכשיו התכנסה הוועדה.

אלעזר שטרן: אני שואל את השאלה הפשוטה.

אלעזר שטרן: באמת, את יכולה להסביר לי?

<יעל אגמון: שוב, כמו שהתחילה להגיד - - -

<מרדכי הראלי: מה הסיבה שזה לא נכלל?

אלעזר שטרן: מה שאני רואה פה, גפני - - -

משה גפני: כן, אלעזר.

אלעזר שטרן: גפני, אני רוצה להגיד לך משהו.

אלעזר שטרן: שבהחלטה הזאת שאנחנו נותנים לה יד, אנחנו לא נותנים יד לתת לחלק, אנחנו נותנים יד לעשות אפליה ולא לתת לחלק שאנחנו לא נותנים לו.

אלעזר שטרן: זאת משמעות ההחלטה.

אלעזר שטרן: למה?

אלעזר שטרן: אני רוצה לחזור, אני לא יודע מה שגית הסבירה לך בדיוק - - -

משה גפני: לא, היא דיברה איתי על משהו אחר.

אלעזר שטרן: אז אני רוצה רגע לחזור לעניין הזה.

אלעזר שטרן: יש נגיד 10,000 אלמנות, לצורך העניין, שלא מקבלות כלום, לא לפי המקובל במדינת ישראל עד הרגע, ולא לפי המקובל נגיד בגרמניה, לא משנה מה.

אלעזר שטרן: אבל כולם אזרחי מדינת ישראל, ניצולי שואה.

אלעזר שטרן: כמו שאתה אמרת, חלקם, אמרת, מהקו הראשון.

אלעזר שטרן: החליטה עכשיו המדינה שהיא מפצלת ונותנת לאלמנות, שעד עכשיו לא קיבלו כלום.

משה גפני: אלעזר, למה האריכות הזאת?

משה גפני: אנחנו עברנו את זה כבר הרבה מאוד פעמים.

משה גפני: אני מציע ככה: אני מציע שנקבל את מה שהאוצר אומר, לגבי השאירים, על ה-90 מיליון שקל, נכניס את זה בחוק.

משה גפני: נאשר את זה, נביא את זה רגיל.

משה גפני: שנאשר גם את ה-BEG, את ה-60 מיליון, ואני אגיש על זה רוויזיה.

משה גפני: הרי לא יצא שום דבר אם נכניס את זה בחוק, אם יבואו ויגידו: אין לנו לעניין הזה כסף.

משה גפני: ופה הם אומרים: יש כסף.

משה גפני: ומכיוון שאני נמצא איתם עכשיו בדיונים, וגם יעל אמרה, שככל הנראה יסיימו בממשלה יבואו לדבר.

משה גפני: יש להם עוד הרבה דברים לדבר איתי, אני אדבר איתם גם על זה.

משה גפני: אז נאשר את שני הדברים.

משה גפני: האחד בלי רוויזיה, ולזה יש כסף, ומה שיעל אמרה.

משה גפני: אני מברך על העניין הזה, אני חושב שזה דבר מאוד מאוד חשוב, אנחנו קיימנו על זה דיונים.

משה גפני: יכול להיות שהסיבות הן סיבות אחרות.

משה גפני: אבל אתה יודע, אצלנו אומרים, שמתוך שלא - - -

אלעזר שטרן: אני מקבל את זה.

אלעזר שטרן: אבל אני רוצה להגיד לך משהו, גפני.

אלעזר שטרן: תראה, הדברים האלה נכונים לגבי רעיון האם שלנו.

אלעזר שטרן: זאת אומרת, שמדינת ישראל תיקח אחריות ותשווה כל מיני דברים בין ה-BEG לבין האחרים, שזה הרבה יותר מאשר אלמנות.

משה גפני: בכסף לא.

אלעזר שטרן: בכסף?

משה גפני: לא.

משה גפני: בכסף – האלמנות זה יותר כסף.

אלעזר שטרן: אתה אמרת לי חצי מיליארד?

משה גפני: לא, על אלמנות - - -

אלעזר שטרן: לא על זה.

<שגית אפיק: על ה-BEG ההצעה שלנו כרגע היא בעלות של 60 מיליון.

משה גפני: בדיוק.

<שגית אפיק: כיוון שההצעה שהתכנסנו אליה היא לתת להם פשוט מענק שנתי.

אלעזר שטרן: אוקיי, למה שהתכנסנו, אני מבין.

<שגית אפיק: אז זה 60 מיליון.

משה גפני: אז זה 60 מיליון, וזה 90 מיליון.

אלעזר שטרן: שגית, אני דיברתי לא ממה התכנסנו, ממה יצאנו.

<שגית אפיק: נכון, יצאנו - - - אתה צודק.

אלעזר שטרן: בסדר, אז לזה אני מתכוון.

אלעזר שטרן: עכשיו, אני רוצה להגיד משהו כאן:

אלעזר שטרן: זה לא כמו הדברים שצריכים לפצות על גובה קצבה או לא גובה קצבה, זה משהו אחר לגמרי.

אלעזר שטרן: עכשיו אנחנו פה מחליטים להכניס חלק מהשאירים וחלק מהשאירים לא, כשברור לנו שאנחנו עושים אפליה, בגלל שממשלת גרמניה לא נותנת, לא נתנה אף פעם וגם לא בטוח שתיתן.

משה גפני: שנייה, שנייה.

אלעזר שטרן: בבקשה.

משה גפני: מיקי, אתה רוצה לצאת איתי דקה?

משה גפני: דקה, לפני שהוא ממשיך.

משה גפני: אנחנו מתחילים בזה שאני מבקש, לפי מה שדיברנו, הצעת חוק ההתייעלות הכלכלית, אני מבקש בקשה לדיון מחדש בנושא של מענק עבודה.

משה גפני: מי בעד אישור הרוויזיה?

משה גפני: ירים את ידו.

משה גפני: נו, מה יש לך אתה?

אלעזר שטרן: אנחנו שנינו.

מיקי לוי: קול אחד.

משה גפני: אה, אתה לא יכול.

משה גפני: סליחה.

משה גפני: מי נגד?

משה גפני: מי נמנע?

משה גפני: בעד הרוויזיה – רוב

משה גפני: הרוויזיה אושרה.

משה גפני: הרוויזיה אושרה.

משה גפני: ולכן אנחנו חוזרים לפרק ג' (מיסים), סעיפים 6 ו-7.

משה גפני: אנחנו עוברים חזרה לכל הפרק הזה.

משה גפני: ואני מבקש אם את יכולה להקריא את שני החלקים, האחד שאני לא מגיש עליו רוויזיה והאחר שאני כן מגיש עליו רוויזיה.

משה גפני: אז קודם כול הרגיל.

<שגית אפיק: תקריא.

<שגית אפיק: נתחיל אז בחלק של האלמנות והאלמנים.

<אייל לב-ארי: הסעיף הזה בעצם קבע את הזכאות של בני זוג של נרדפים - - -

<מרדכי הראלי: אייל, לא שומעים.

משה גפני: כן.

משה גפני: בבקשה, אייל.

<אייל לב-ארי: הסעיף הזה קבע במקור את זכאות בני הזוג של נרדפים שנפטרו אחרי יוני 2011 לקצבה החודשית של 2,000 השקלים.

<אייל לב-ארי: עכשיו התיקון הזה בעצם מבטל את הסייג הזה, וזה בעצם גם בני זוג של נרדפים שנפטרו לפני יוני 2011.

<אייל לב-ארי: אחרי פסקה (1) יבוא: זה נוסח שלא לפניכם, זה עדכון שקיבלנו לפני כשעה קלה מהרשות.

<אייל לב-ארי: הם ביקשו, למען הוודאות שלהם, ואתם תיראו בהמשך הנוסח, לגבי מי שלא נמצא אצלם במערכת, שהוא צריך להגיש בקשה.

<אייל לב-ארי: מי שנמצא אצלם כבר במערכת, יקבל או תקבל את הקצבה באופן אוטומטי.

<אייל לב-ארי: יש לי רק שאלה לגבי הסיפה של פסקה (1): "לרבות אם מועד פטירת הנכה חל לפני יום התחילה", לגבי הדרישה של התושבות, שזה לא בא לפגוע לגבי מי שכבר קיבלו ואולי אינם תושבים ואזרחים.

<גליה מאיר אריכא: זה לא יפגע.

<שגית אפיק: זה לא יפגע?

<שגית אפיק: זה יחול מעתה ואילך.

<שגית אפיק: עכשיו, מי שבמאגר, כמו למשל דבורה, שקיבל את המענק הרבעוני - - -

<גליה מאיר אריכא: יקבל באופן אוטומטי - - -

<שגית אפיק: יקבל אוטומטית.

<שגית אפיק: הוא לא צריך להגיש בקשה חדשה?

<גליה מאיר אריכא: לא.

<שגית אפיק: החל ממתי?

<קריאה: החל מיום התחילה.

<שגית אפיק: לא, אנחנו דיברנו שהתחילה תהיה מוקדמת.

<גליה מאיר אריכא: קודם כול, התשלום יהיה מיידי כבר בחודש אפריל.

<יעל אגמון: מרגע שחוק ההסדרים וחוק התקציב יאושר.

<יעל אגמון: נכון, גליה?

<גליה מאיר אריכא: החוק נכנס לתוקף ב-1 באפריל.

<שגית אפיק: רגע, יש לנו סעיף תחילה, נקריא אותו.

<גליה מאיר אריכא: אבל החוק נכנס לתוקף ב-1 באפריל, כלומר התגמול יתחיל להיכנס בסוף חודש אפריל ואילך.

<אייל לב-ארי: לגבי מי שנמצאים במערכת והם ידועים.

<גליה מאיר אריכא: לגבי מי שנמצא במערכת.

<שגית אפיק: ולגבי החדשים, אחרי שהם יגישו בקשה, תבחנו אותה ובהתאמה.

<אייל לב-ארי: טוב.

<אייל לב-ארי: אלה סעיפים שקבעו את הזכאות למענק הרבעוני לבני הזוג.

<אייל לב-ארי: זו בעצם ההקבלה לבני הזוג של זכאים לפי חוק הטבות לניצולי שואה.

<אייל לב-ארי: גם כאן יש תיקון מקביל להגשת בקשה.

משה גפני: זהו?

<אייל לב-ארי: לא.

<נועה בלכר אורנשטיין: זה בניגוד למה שאמרנו שזה יהיה אוטומטי אבל.

<אייל לב-ארי: לא, האוטומטי, אתם תיראו את זה עכשיו בסעיף שאנחנו קוראים.

<אייל לב-ארי: עכשיו אנחנו בעצם עושים את חוק נכי רדיפות הנאצים (תיקון מס' 19) וחוק הטבות לניצולי שואה (תיקון מס' 5) – תחילה.

<אייל לב-ארי: וצריך פה הוראת מעבר.

<אייל לב-ארי: ככל שבעצם חוק ההסדרים יעבור החודש הזה ויפורסם במהלך החודש הזה, אז תחילתו תהיה ב-1 באפריל.

<אייל לב-ארי: זאת אומרת, כל התשלומים הם מכאן ואילך, לא יהיה ניתן לתבוע רטרואקטיבית לפני תחילת החוק.

<אייל לב-ארי: שוב, מי שנמצא במערכת כבר קיבל, לא יצטרך להגיש בקשה חדשה.

<אייל לב-ארי: זה כרגע התיקון על בני הזוג של ניצולי שואה שנפטרו.

משה גפני: אוקיי.

משה גפני: אפשר להוסיף את זה, אני מבקש להוסיף את זה.

משה גפני: יש לך הערות על הנוסח הזה?

<קריאה: לא.

משה גפני: מי בעד אישור מה שהקריא אייל מהלשכה המשפטית, להוסיף את זה לחוק של מענק עבודה לגבי אלמנות?

<שגית אפיק: אחרי מענק עבודה.

משה גפני: אחרי מענק עבודה.

משה גפני: מי בעד אישור?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: בעד – רוב

משה גפני: הצעת חוק השוואת זכויות בני זוג של ניצולי שואה שנפטרו אושרה.

משה גפני: אושר - - -

אחמד טיבי: תקריא את שמות הח"כים שתמכו.

משה גפני: הח"כים שתמכו בזה זה אחד שקוראים לו חבר הכנסת אחמד טיבי, חבר הכנסת אלעזר שטרן ואנוכי הקטן.

משה גפני: לפרוטוקול.

<קריאה: מה, מיקי נמנע?

מיקי לוי: יש לנו מקום אחד לסיעה, נתתי לאלעזר.

משה גפני: שנייה, רבותיי, את החלק השני.

אלעזר שטרן: מה שנקרא עדיין סיעה קטנה.

משה גפני: אני מודה למשרד האוצר על התמיכה בעניין הזה.

משה גפני: ואני מקווה שהוא ייתן תמיכה גם על הסעיף השני, בינתיים אני אגיש על זה רוויזיה.

משה גפני: שנייה, אני אאפשר.

משה גפני: הקראה, אני רוצה להצביע.

אלעזר שטרן: גפני, אמרו שאנחנו סיעה קטנה, אמרתי: רק לעוד חודשיים.

מיקי לוי: איך אפשר להגדיר את התיקון במשפט?

אחמד טיבי: איך אפשר להגדיר את התיקון במשפט?

אחמד טיבי: שואל מיקי.

אלעזר שטרן: עוול היסטורי.

אלעזר שטרן: תיקון עוול.

מיקי לוי: תגדיר את זה במשפט.

<אייל לב-ארי: התיקון שאנחנו נקריא עכשיו הוא בעצם - - -

משה גפני: שנייה, אני רוצה לסיים.

<אייל לב-ארי: עיקר התיקון וההסדר הוא בעצם מתן מענק רבעוני לניצולי שואה שמקבלים את הרנטה מגרמניה בסכום של 2,500 שקלים בכל רבעון.

<אייל לב-ארי: התיקון הוא בעצם מתן מענק רבעוני לניצולי שואה שמקבלים את הרנטה מגרמניה, ולכן הם לא נכנסים כרגע לא בחוק ההטבות ולא בחוק נכי רדיפות הנאצים.

<אייל לב-ארי: מדובר במענק רבעוני של 2,500 שקלים בכל רבעון, 10,000 שקלים בשנה.

<אייל לב-ארי: זה בעצם עיקר התיקון.

<אייל לב-ארי: התיקונים הנוספים הם תיקונים של הגשת בקשה או קביעה שאותו מענק לא ייחשבו כהכנסה לצורך הטבות נוספות שכן מתחשבות בהכנסות.

<שגית אפיק: מדובר בקבוצה של 6,200, נכון?

<גליה מאיר אריכא: 6,159.

<שגית אפיק: 6,159.

<שגית אפיק: זה משתנה, ממש בימים האלה אני מבינה שזה ירד עוד.

<שגית אפיק: ניצולים שיהיו זכאים לזה, בין היתר כתוצאה מזה שגרמניה לא מכירה בהחמרת התביעות שלהם מזה מספר שנים.

משה גפני: עדיין.

משה גפני: לא מכירה עדיין.

אחמד טיבי: 6,159 אנשים.

משה גפני: כן.

משה גפני: יפה.

<מרדכי הראלי: שבוע הבא זה יהיה תריסר פחות.

משה גפני: בבקשה.

מיקי לוי: מתקנים אבל את העוול.

<אייל לב-ארי: סעיף (2) בעצם זה סעיף הגשת הבקשה.

<אייל לב-ארי: צריך להגיש בקשה גם לעניין המענק הרבעוני.

<אייל לב-ארי: סעיף 6 הוא לעניין תקופת הזכאות, שזה ב-1 בחודש שבו הוא הגיש את הבקשה.

<אייל לב-ארי: מאז בעצם הזכאות שלו למענק הרבעוני תוכר מכאן ואילך.

<אייל לב-ארי: זה לעניין ההוראות של איסור העברה, ערבות ועיקול, שאי אפשר יהיה לעקל את המענק הרבעוני.

משה גפני: יעל, יש לכם השגות על הנוסח הזה?

<אייל לב-ארי: סעיף 8א זה הוראות מיוחדות לעניין תשלום.

<אייל לב-ארי: אלה בעצם ההוראות שקובעות, שהקצבה החודשית תיחשב הכנסה לעניין בדיקת זכאויות, בין היתר לעניין פקודת מס הכנסה, אבל גם לעניין תגמול הכנסה ותגמול מוגדל, שהם בעצם התגמולים למי שיש לו גם מיעוט הכנסות כדי להיות זכאי לאותם תגמולים מוגדלים.

<אייל לב-ארי: עכשיו סעיף התחילה, תחולה, הוראות מעבר ומענקים ראשונים.

משה גפני: רגע, רבותיי, תקשיבו.

משה גפני: כן.

משה גפני: זה שוב, מי שכבר נמצא במערכת, לא יהיה צריך - - -

<גליה מאיר אריכא: אולי אני רק אסביר.

<גליה מאיר אריכא: 6,000 איש הם כאלה שזכאים לפטור ותרופות מאיתנו.

<גליה מאיר אריכא: אין לנו את חשבונות הבנק שלהם, זה אומר שנצטרך תהליך של פנייה לביטוח לאומי לקבל חשבונות בנק.

<גליה מאיר אריכא: זה תהליך שייקח זמן.

<גליה מאיר אריכא: ולכן הסעיף הבא שאותו אייל יקריא בעצם אומר שאנחנו נשלם, אנחנו מתחייבים בחוק לשלם את שלושת המענקים הרבעוניים לאפריל, יולי ואוקטובר עד תום אוקטובר.

<גליה מאיר אריכא: אנחנו אומרים לכם פה בוועדה, כלומר אם החוק הזה ייכנס לתוקף וכו', שאנחנו נעשה כל מאמץ לשלם כבר בחודש יולי, אבל בחוק, למען הזהירות, שייכתב אוקטובר.

משה גפני: בסדר.

משה גפני: יש עוד משהו, אייל?

<גליה מאיר אריכא: חשוב לומר שכל זה בשביל במאת לפטור אותם מהגשת בקשה.

<אייל לב-ארי: זה מה שגליה אמרה.

<אייל לב-ארי: כן חשוב להוסיף שבגלל שיום התחילה הוא אחרי המענק הרבעוני הראשון שאמור להיות בחודש ינואר, לפי הנוסח כרגע ישולמו רק שלושה מענקים בשנה הראשונה, בשנת 2018, למקבלי הרנטה.

משה גפני: כן, היא אמרה את זה.

משה גפני: בסדר.

<שגית אפיק: זאת אומרת, הם לא יקבלו על ינואר את המענק הרבעוני.

משה גפני: כן, הבנתי.

משה גפני: בסדר.

משה גפני: יש עוד משהו?

משה גפני: גליה, יש לך השגות?

משה גפני: כן, יעל, השגות.

<יעל אגמון: שוב, ככל שיימצא לנושא תקציב, אנחנו בהתחלה חשבנו להכניס את זה למנגנון של החברה להשבה ולא למנגנון נפרד.

<יעל אגמון: זאת הערה ראשונה.

<יעל אגמון: הערה שנייה, שהעלה עכשיו נציג - - -

<שגית אפיק: את רוצה לפרט מה זה המנגנון של החברה להשבה?

<שגית אפיק: זה אומר שזה יחול על כמה מבין הניצולים האלה, בקבוצה הזאת?

<נועה בלכר אורנשטיין: החברה להשבה התפרקה, וזה ייכנס עניין של - - -

משה גפני: אבל עם כל הכבוד - - -

<שגית אפיק: היא מהמשרד לשוויון חברתי.

משה גפני: אה.

משה גפני: אבל שנייה, שנייה, אנחנו לא הבנו מה היא אומרת.

<קריאה: אני גם לא.

משה גפני: יעל.

<יעל אגמון: שנייה.

<גליה מאיר אריכא: אנחנו מתלבטים בשאלה אם צריך להתייחס לנושא הגבלת שכר טרחה.

<גליה מאיר אריכא: עורכי דין גובים מניצולי שואה - - -

משה גפני: כן, אבל יש חוק בעניין הזה.

<גליה מאיר אריכא: אולי צריך לתת את הדעת, האם ההסדרים החוקיים שקיימים כיום אכן - - -

<שגית אפיק: אבל זה נושא אחר.

<שגית אפיק: עכשיו יעל מדברת על - - -

<יעל אגמון: יש שני נושאים.

<יעל אגמון: הנושא הראשון שאני אמרתי זה שאנחנו בהתחלה חשבנו שמדובר בהכנסת האנשים האלה לתוך המנגנון הקיים של המענק של החברה להשבה.

<שגית אפיק: אבל ירדתם מזה?

<שגית אפיק: כי את אומרת בהתחלה חשבתם.

<יעל אגמון: לא, לא ירדנו מזה.

<שגית אפיק: המשמעות של זה היא שזה יחול על כמה אנשים מתוך הקבוצה הזאת של ה-6,159?

<יעל אגמון: אנחנו לא יודעים, כי אנחנו לא מכירים את המצב של כולם.

<שגית אפיק: גליה, יש לכם מידע?

<גליה מאיר אריכא: אנחנו יודעים שמספר מקבלי הבטחת הכנסה מבין מקבלי הקבוצה הזו, למיטב זכרוני, הוא 50 איש.

<שגית אפיק: 50 איש?

<שגית אפיק: כלומר, ההצעה שלכם תחול על 50 איש מתוך ה-6,159?

<יעל אגמון: אני לא חושבת.

<יעל אגמון: אני לא יודעת, אנחנו צריכים לבדוק את המספרים.

משה גפני: אנחנו סתם מנהלים פה עכשיו דיון.

משה גפני: אני לא מקבל את זה ואני לא מסכים לזה.

משה גפני: הבנתי, תודה.

משה גפני: מה רצית להגיד?

משה גפני: כן, בבקשה.

<שי גלברג-סומך: שי סומך, משרד המשפטים.

משה גפני: רבותיי, אני רוצה לעבור להצבעה.

משה גפני: כן.

משה גפני: אני אאפשר אחרי זה.

<שי גלברג-סומך: אני מבקש להסמיך את הוועדה לעשות תיקוני נוסח במידת האפשר, כי אני לא ראיתי את הנוסח - - -

משה גפני: מאה אחוז.

משה גפני: מקובל.

משה גפני: אני מציע ככה: תראו, אני מציע שאנחנו נצביע על מה שקבענו.

משה גפני: אני אגיש על זה רוויזיה.

משה גפני: אני לא אממש את זה.

משה גפני: אם רוצים להכניס את הנושא של עורכי דין, יש רוויזיה.

משה גפני: אני לא בטוח שזה אפשרי לעשות את זה פה, במיוחד שיש חוק.

משה גפני: אני מרגיש לעצמי, ואני מניח שגם חברי הוועדה האחרים, סיפוק מהתקציב הזה, שאין לנו ממנו נחת, את הנושא הזה של ניצולי השואה, שאנחנו לא מפסיקים לטפל בבעיות האלה שהן בעיות קריטיות, והן בעיות שמהוות כתם על החברה הישראלית.

משה גפני: וכל תיקון שאנחנו מצליחים לעשות כאן בוועדת הכספים הוא גאווה לכולנו, לחברי הוועדה שטורחים בעניין הזה, הלשכה המשפטית, המזכירות של הוועדה.

משה גפני: אנחנו עושים כמיטב יכולתנו על מנת לשפר את המצב.

משה גפני: אבל אני לא הולך עם ראש בקיר.

משה גפני: אני פוחד שאם אנחנו נלך נגד משרד האוצר, אני חושש שיכול ליפול פה כמה דברים.

משה גפני: ומכיוון שסיכמתי לגבי הנושא של האלמנות, לגבי השאירים, אז את זה אישרנו ועל זה אין רוויזיה.

משה גפני: הסעיף הזה שעליו אנחנו מדברים, שמקודם אלעזר שטרן דיבר עליו, לגבי ה-BEG, אתה יודע, צריך לעשות כל מה שאפשר ולא ליפול אחרי זה על כל מיני דברים.

משה גפני: ולכן אני מציע שאנחנו נצביע על הסעיף הזה כפי שהוא הוקרא על ידי הלשכה המשפטית שלנו, על ידי אייל.

משה גפני: אני אגיש רוויזיה.

משה גפני: ואני מודיע למשרד האוצר, שאני מבקש היום לשבת איתם, על מנת שאנחנו נוכל להגיע לפתרון בעניין הזה.

משה גפני: חבר הכנסת אמסלם, באת למצווה.

דוד אמסלם: מצווה הבאה לידך אל תחמיצנה.

משה גפני: אל תחמיצנה.

משה גפני: אני מבקש להצביע על הסעיף הזה כפי שהוא הוקרא.

משה גפני: מי בעד אישור הנושא של ניצולי השואה, לגבי ה-BEG, ואחרי זה אני אגיש רוויזיה?

משה גפני: מי נגד?

משה גפני: מי נמנע?

משה גפני: בעד – רוב

משה גפני: הצעת החוק למענק למקבלי רנטה מגרמניה אושרה.

משה גפני: הבקשה אושרה.

משה גפני: ואני מגיש על זה רוויזיה.

משה גפני: ואני מבקש לשבת עם משרד האוצר עוד היום.

משה גפני: אנחנו החלטנו שני דברים.

משה גפני: דבר אחד שהם הסכימו במשרד האוצר זה האלמנות משנת 2011, זה 90 מיליון שקל שיעל הודיעה שזה נכנס היום בתקציב.

משה גפני: ולכן אנחנו פתרנו את הבעיה הזאת, הנושא הזה סודר.

משה גפני: הנושא של ה-BEG – אין להם תשובה לגבי מקור מימון.

משה גפני: אז אמרתי: אנחנו נצביע על זה, כדי שלא נצטרך לחזור לכאן חזרה.

משה גפני: ואני אדבר איתם.

משה גפני: אם כן, נסיר את הרוויזיה, ואז נכנס גם הנושא השני.

משה גפני: כן, בבקשה.

<מרדכי הראלי: מרדכי הראלי מארגון עובדי כפייה תחת שלטון הנאצים.

אחמד טיבי: אני מצטרף לרוויזיה, אדוני.

<מרדכי הראלי: בקצרה.

<מרדכי הראלי: קודם כול, תודה מכל הלב לחבר הכנסת גפני ולחברי ועדת הכספים, שעזרו לנו להעביר את הדברים האלה.

<מרדכי הראלי: אני רוצה רק להגיד דבר אחד בעניין BEG: מדינת ישראל חסכה בזכותם של מקבלי BEG 30 מיליארד דולר במרוצת השנים.

<מרדכי הראלי: 30 מיליארד, ואפשר להוכיח את זה, אם לא יותר.

<מרדכי הראלי: כי הם קיבלו את הכספים מגרמניה, והכסף הזה נחסך מאוצר המדינה.

<מרדכי הראלי: בנוסף לכך, זה קרה בזמנים הקשים ביותר, שלמדינת ישראל לא היה מטבע זר.

<מרדכי הראלי: אז אנא, תחזירו לפחות חלק קטן מהחוב הזה.

<מרדכי הראלי: ובאמת, אם מדובר פה על 60 מיליון, זה חלק קטן מאוד - - - לגבי הנתונים של העברת הדברים – אדוני היושב-ראש, יש לשכה לפיצויים אישיים.

<מרדכי הראלי: יש אצלם נתונים לפחות מי כן מקבל מה-BEG.

<מרדכי הראלי: זה אפשר לקבל אצלם.

<מרדכי הראלי: אולי גם כמה מקבלים.

<מרדכי הראלי: אני מאוד מבקש לשים לזה לב, כי אחרת יהיה פה סרבול של חוסר נתונים, ואנחנו כבר שמענו את הדברים האלה כמה פעמים.

משה גפני: טוב.

משה גפני: תודה רבה.

משה גפני: אם אפשר בקצרה, גברת דבורה וינשטיין, שהשם קרוי על שמך.

<קריאה: החוק.

משה גפני: החוק.

משה גפני: מה אמרתי?

אלעזר שטרן: השם קרוי על שמך.

<קריאה: שם החוק.

משה גפני: שם החוק.

מיקי לוי: שם החוק.

מיקי לוי: הכוונה טובה.

משה גפני: בבקשה.

משה גפני: משפט.

משה גפני: את תמשיכי לבוא לוועדה, גם אחרי שהחוק יאושר.

<דבורה וינשטיין: אם תזמין אותי, ברצון.

משה גפני: מזמין אותך, מה השאלה בכלל.

משה גפני: נו, בבקשה.

<דבורה וינשטיין: אני התחלתי לטפל בחוק הזה ב-2009.

<דבורה וינשטיין: אז אני רוצה להביע סיפוק, שסוף-סוף ב-2018 הגענו לקיומו, הודות לך.

משה גפני: בזכותך.

<דבורה וינשטיין: כן, קצת בזכותי.

משה גפני: מה כן?

משה גפני: כן.

<קריאה: וגם בזכות בג"ץ.

<דבורה וינשטיין: הפלתי שתי ממשלות בזמן הזה.

משה גפני: הפלת שתי ממשלות?

משה גפני: אני צריך לדבר איתך אחרי הישיבה.

משה גפני: אוקיי, אני חייב לרדת למנחה.

<דבורה וינשטיין: אז תודה רבה, בשם כל - - -

משה גפני: תודה רבה לכם.

משה גפני: אם אתה יכול להחליף אותי, אני יורד למנחה, ואחרי זה נמשיך את השיפוי.

דוד אמסלם: <2.

דוד אמסלם: פרק ג': (מסים) סעיפים 6, 7 ו- 8(ב) מתוך הצעת חוק ההתייעלות הכלכלית (תיקוני חקיקה להשגת יעדי התקציב לשנת התקציב 2019), התשע"ח – 2018 (מ/1196) – (תיקון חוק להגדלת שיעור ההשתתפות בכוח העבודה ולצמצום פערים חברתיים (מענק עבודה) – הרחבת מענק עבודה להורים עובדים)>

<שגית אפיק: יש לנו עניין, אנחנו פשוט נמצאים במענק מס הכנסה שלילי.

דוד אמסלם: טוב, רבותיי, אנחנו חוזרים חזרה לחוק מענק מס הכנסה שלילי.

דוד אמסלם: מה הנוסח שאנחנו מציעים?

דוד אמסלם: תקריאי אותו?

<שגית אפיק: כן, אני אקריא.

<שגית אפיק: נשאר לנו פשוט עניין מיום חמישי.

<שגית אפיק: עמוד 2, אנחנו נתקן את ההגדרה שמופיעה שם.

<שגית אפיק: אני מדברת על סעיף 7(1).

<שגית אפיק: בסעיף 1(א), לפני ההגדרה "הכנסה חודשית ממוצעת" יקראו: "בן זוג" – מי שהיה לו במשך כל שנת המס בן זוג כמשמעותו בחוק מיסוי מקרקעין.

<שגית אפיק: זאת תהיה ההגדרה.

<שגית אפיק: אנחנו שינינו אותה והייתה הסתייגות, אז אנחנו מבטלים את זה ונשארים עם ההגדרה הזאת שהקראתי עכשיו.

<שגית אפיק: בסדר, רשות המיסים, ישי?

<שגית אפיק: מקובל עליכם?

<ישי פרלמן: כן.

דוד אמסלם: טוב, רבותיי, מי בעד הסעיף, כפי שהקריאה אותו היועצת המשפטית?

דוד אמסלם: מי נגד?

דוד אמסלם: מי נמנע?

דוד אמסלם: בעד– רוב

דוד אמסלם: פסקה 7(1) בפרק ג' להצעת חוק ההתייעלות הכלכלית (תיקוני חקיקה להשגת יעדי התקציב לשנת התקציב 2019), התשע"ח–2018, כנוסח הוועדה, אושר.

דוד אמסלם: הסעיף אושר, כפי שהקריאה אותו שגית.

<שגית אפיק: אז אתה עושה עכשיו הפסקה?

דוד אמסלם: כן, בוא נעשה הפסקה.